# Službeni list C 93A/19.

| | ISSN 1977-1088 |
| --- | --- |
| Službeni list
  Europske unije | C 93A |
| | |
| Hrvatsko izdanje | Informacije i objave | Godište 64.19. ožujka 2021. |

ISSN 1977-1088

Službeni list

Europske unije

C 93A

Hrvatsko izdanje

Informacije i objave

Godište 64.19. ožujka 2021.

---

| Sadržaj | Stranica |
| --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2021/C 93 A/01 | Glavna uprava INTPA – Objava slobodnog radnog mjesta direktora (razred AD 14) (članak 29. stavak 2. Pravilnika o osoblju) – COM/2021/10402 | 1 |

Sadržaj

Stranica

V.   Objave

ADMINISTRATIVNI POSTUPCI

Europska komisija

2021/C 93 A/01

Glavna uprava INTPA – Objava slobodnog radnog mjesta direktora (razred AD 14) (članak 29. stavak 2. Pravilnika o osoblju) – COM/2021/10402

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 19.3.2021 | HR | Službeni list Europske unije | CA 93/1 |
| --- | --- | --- | --- |

19.3.2021

HR

Službeni list Europske unije

CA 93/1

---

Glavna uprava INTPA

Objava slobodnog radnog mjesta direktora (razred AD 14)

(članak 29. stavak 2. Pravilnika o osoblju)

COM/2021/10402

(2021/C 93 A/01)

O nama

Zadaća Glavne uprave za međunarodna partnerstva (DG INTPA) jest doprinijeti održivom razvoju, iskorjenjivanju siromaštva, miru i zaštiti ljudskih prava putem međunarodnih partnerstava kojima se podupiru i promiču europske vrijednosti i interesi.

Glavna uprava INTPA ima vodeću ulogu u oblikovanju EU-ovih politika u području međunarodne suradnje i u izgradnji partnerstava sa zemljama i međunarodnim organizacijama u svijetu. GU INTPA surađuje sa službama Komisije kako bi vanjska dimenzija EU-ove politike ojačala njegovo djelovanje u svijetu. Kako bi pridonijela ostvarenju Unijinih globalnih ciljeva, GU INTPA blisko surađuje s državama članicama uz dosljednu primjenu pristupa Tima Europa. Glavna uprava INTPA svoje djelovanje temelji na međunarodnom pravu i multilateralizmu te predvodi rad Europske unije na provedbi globalnih obveza, posebno UN-ova programa i ciljeva održivog razvoja do 2030. te Pariškog sporazuma o klimatskim promjenama.

Glavna uprava INTPA samostalno ili zajedno s Europskom službom za vanjsko djelovanje odgovorna je za višegodišnje programiranje i provedbu vanjskih instrumenata EU-a. Svoje politike i programe provodi putem delegacija Europske unije u partnerskim zemljama i međunarodnim organizacijama. U tu svrhu određuje, uspostavlja i vodi sustave upravljanja, nadzora, potpore i kontrole koji su potrebni da bi se osigurala najviša razina pravilnosti, kvalitete, utjecaja i vidljivosti provedenih programa.

Uprava za Bliski istok, Aziju i Pacifik odgovorna je za razvoj i provedbu programa međunarodnih partnerstava u zemljama i regijama tog geografskog područja. Usto usmjerava aktivnosti odjela za suradnju u delegacijama u tim područjima. Uprava ima četiri odjela: tri pokrivaju zemljopisna područja, a jedan je odjel zadužen za financije i ugovore.

Opis radnog mjesta

Glavna uprava INTPA objavila je slobodno radno mjesto direktora koji će pružati viziju i smjernice u upravljanju aktivnostima Uprave C „Bliski istok, Azija i Pacifik”, što podrazumijeva i rukovođenje osobljem i nadzor nad resursima.

Pod izravnim nadzorom zamjenika glavnog direktora zaduženog za koordinaciju te uprave i uprava za Afriku te Latinsku Ameriku i Karibe, uspješni će kandidat:

| — | općenito usmjeravati i voditi planiranje, koordinaciju i provedbu programa Glavne uprave INTPA na Bliskom istoku, u Aziji i na Pacifiku, kako bi bili učinkoviti, |
| --- | --- |

—

općenito usmjeravati i voditi planiranje, koordinaciju i provedbu programa Glavne uprave INTPA na Bliskom istoku, u Aziji i na Pacifiku, kako bi bili učinkoviti,

| — | sudjelovati u definiranju i provedbi opće strateške vizije Glavne uprave i kvalitetno doprinositi ostvarivanju Komisijinih prioriteta, |
| --- | --- |

—

sudjelovati u definiranju i provedbi opće strateške vizije Glavne uprave i kvalitetno doprinositi ostvarivanju Komisijinih prioriteta,

| — | osigurati i nadzirati učinkovito planiranje i upravljanje aktivnostima Uprave, što se odnosi na sudjelovanje u relevantnim upravljačkim strukturama, postupcima upravljanja rizicima, izvješćivanju i komunikaciji te analizi/evaluaciji ishoda, |
| --- | --- |

—

osigurati i nadzirati učinkovito planiranje i upravljanje aktivnostima Uprave, što se odnosi na sudjelovanje u relevantnim upravljačkim strukturama, postupcima upravljanja rizicima, izvješćivanju i komunikaciji te analizi/evaluaciji ishoda,

| — | predstavljati zamjenika glavnog direktora i glavnog direktora na vanjskim i unutarnjim događanjima, |
| --- | --- |

—

predstavljati zamjenika glavnog direktora i glavnog direktora na vanjskim i unutarnjim događanjima,

| — | osigurati koordinaciju s drugim upravama unutar glavne uprave i drugim službama Komisije te zastupanje i pregovore s vanjskim i međunarodnim dionicima, |
| --- | --- |

—

osigurati koordinaciju s drugim upravama unutar glavne uprave i drugim službama Komisije te zastupanje i pregovore s vanjskim i međunarodnim dionicima,

| — | voditi Upravu na participativan način, tako da kolege mogu u potpunosti iskoristiti svoje vještine i potencijal, |
| --- | --- |

—

voditi Upravu na participativan način, tako da kolege mogu u potpunosti iskoristiti svoje vještine i potencijal,

| — | upravljati aktivnostima i koordinirati aktivnosti više od 110 zaposlenika koji rade u četiri odjela u Bruxellesu. |
| --- | --- |

—

upravljati aktivnostima i koordinirati aktivnosti više od 110 zaposlenika koji rade u četiri odjela u Bruxellesu.

Traženi profil (kriteriji za odabir)

Tražimo vrhunskog, dinamičnog stručnjaka koji ispunjava sljedeće kriterije za odabir:

(a)   Vještine upravljanja

| — | razvijena sposobnost vođenja administrativnog tijela i upravljanja njime, iz strateške i organizacijske perspektive te perspektive unutarnjeg upravljanja, |
| --- | --- |

—

razvijena sposobnost vođenja administrativnog tijela i upravljanja njime, iz strateške i organizacijske perspektive te perspektive unutarnjeg upravljanja,

| — | sposobnost učinkovitog utvrđivanja prioriteta i ciljeva, |
| --- | --- |

—

sposobnost učinkovitog utvrđivanja prioriteta i ciljeva,

| — | dokazani uspjeh na rukovodećem položaju, koji se temelji na vještini vođenja, motiviranja i razvoja timova visokokvalificiranog osoblja te spremnosti osobe da bude timski igrač u upravljačkom timu |
| --- | --- |

—

dokazani uspjeh na rukovodećem položaju, koji se temelji na vještini vođenja, motiviranja i razvoja timova visokokvalificiranog osoblja te spremnosti osobe da bude timski igrač u upravljačkom timu

| — | dobro razumijevanje postupaka planiranja, izvedbe i praćenja rada u kontekstu javnih usluga. |
| --- | --- |

—

dobro razumijevanje postupaka planiranja, izvedbe i praćenja rada u kontekstu javnih usluga.

(b)   Stručne vještine i iskustvo

| — | dobra politička prosudba i razumijevanje složenog geopolitičkog konteksta, a posebno osjetljivosti geografske regije za koju je Uprava zadužena, |
| --- | --- |

—

dobra politička prosudba i razumijevanje složenog geopolitičkog konteksta, a posebno osjetljivosti geografske regije za koju je Uprava zadužena,

| — | široko znanje i stručnost u području vanjskih odnosa, među ostalim iskustvo na visokom položaju u delegaciji EU-a ili veleposlanstvu države članice, |
| --- | --- |

—

široko znanje i stručnost u području vanjskih odnosa, među ostalim iskustvo na visokom položaju u delegaciji EU-a ili veleposlanstvu države članice,

| — | dobro razumijevanje pravne i regulatorne osnove te provedbe instrumenata EU-a za vanjsko financiranje, |
| --- | --- |

—

dobro razumijevanje pravne i regulatorne osnove te provedbe instrumenata EU-a za vanjsko financiranje,

| — | pogled u budućnost, konceptualna spremnost i sposobnost razvoja jasne strateške vizije za aktivnosti Uprave, |
| --- | --- |

—

pogled u budućnost, konceptualna spremnost i sposobnost razvoja jasne strateške vizije za aktivnosti Uprave,

| — | vrlo dobro poznavanje strukture i organizacije Glavne uprave za međunarodna partnerstva, među ostalim uloge i posebnosti mreže delegacija EU-a. |
| --- | --- |

—

vrlo dobro poznavanje strukture i organizacije Glavne uprave za međunarodna partnerstva, među ostalim uloge i posebnosti mreže delegacija EU-a.

(c)   Osobne kvalitete

| — | strateški mentalitet i dokazana sposobnost razrade i provedbe novih ideja, |
| --- | --- |

—

strateški mentalitet i dokazana sposobnost razrade i provedbe novih ideja,

| — | izvrsne analitičke vještine te sposobnost rješavanja organizacijskih i operativnih problema primjenom pristupa usmjerenog na rezultate, |
| --- | --- |

—

izvrsne analitičke vještine te sposobnost rješavanja organizacijskih i operativnih problema primjenom pristupa usmjerenog na rezultate,

| — | sposobnost razmjene informacija i suradnje s rukovoditeljima na istoj razini i kolegama, |
| --- | --- |

—

sposobnost razmjene informacija i suradnje s rukovoditeljima na istoj razini i kolegama,

| — | sposobnost predstavljanja Komisije i/ili glavnog direktora, izgradnje izvrsnih radnih odnosa, komuniciranja i pregovaranja na međuinstitucijskoj i međunarodnoj razini te suradnje s građanima te unutarnjim i vanjskim dionicima. |
| --- | --- |

—

sposobnost predstavljanja Komisije i/ili glavnog direktora, izgradnje izvrsnih radnih odnosa, komuniciranja i pregovaranja na međuinstitucijskoj i međunarodnoj razini te suradnje s građanima te unutarnjim i vanjskim dionicima.

Uvjeti za sudjelovanje

U postupku odabira mogu sudjelovati samo kandidati koji na dan isteka roka za prijavu ispunjavaju sljedeće formalne uvjete:

| — | državljanstvo: kandidati moraju biti državljani jedne od država članica Europske unije, |
| --- | --- |

—

državljanstvo: kandidati moraju biti državljani jedne od država članica Europske unije,

| — | diploma visokoškolskog studija: kandidati moraju imati:






  — | diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine, |
| --- | --- | --- |

—

diploma visokoškolskog studija: kandidati moraju imati:

—

diplomom potvrđen stupanj obrazovanja koji odgovara završenom visokoškolskom studiju, ako je redovito trajanje studija najmanje četiri godine,

| — | ili diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje godinu dana ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku), |
| --- | --- |

—

ili diplomom potvrđen stupanj obrazovanja koji odgovara završenom visokoškolskom studiju, uz odgovarajuće radno iskustvo od najmanje godinu dana ako je redovito trajanje studija najmanje tri godine (to jednogodišnje radno iskustvo ne ubraja se u radno iskustvo stečeno nakon završetka studija koje se traži u nastavku),

| — | radno iskustvo: kandidati moraju imati najmanje 15 godina radnog iskustva (1) stečenog nakon završetka studija na razini za koju su osposobljeni tijekom prethodno spomenutog obrazovanja. Od navedenog radnog iskustva najmanje pet godina mora biti u području relevantnom za radno mjesto, |
| --- | --- |

—

radno iskustvo: kandidati moraju imati najmanje 15 godina radnog iskustva (1) stečenog nakon završetka studija na razini za koju su osposobljeni tijekom prethodno spomenutog obrazovanja. Od navedenog radnog iskustva najmanje pet godina mora biti u području relevantnom za radno mjesto,

| — | rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (2), |
| --- | --- |

—

rukovoditeljsko iskustvo: najmanje pet godina radnog iskustva stečenog nakon završetka studija mora biti stečeno na radnome mjestu rukovoditelja visoke razine (2),

| — | jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku, |
| --- | --- |

—

jezici: kandidati moraju imati temeljito znanje jednog službenog jezika EU-a (3) i zadovoljavajuće znanje još jednog službenog jezika EU-a. Zadovoljavajuće znanje tog drugog službenog jezika EU-a provjerit će komisije za odabir tijekom intervjua među ostalim tako što intervju (djelomično) mogu voditi na tom drugom jeziku,

| — | dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (4)). |
| --- | --- |

—

dobna granica: kandidati moraju biti mlađi od dobi za redovno umirovljenje, koja za dužnosnike Europske unije nastupa zadnjeg dana u mjesecu u kojem osoba navrši 66 godina (vidjeti članak 52. točku (a) Pravilnika o osoblju (4)).

Odabir i imenovanje

Europska komisija odabrat će i imenovati direktora u skladu sa svojim postupkom odabira i zapošljavanja (vidjeti Dokument o politici zapošljavanja viših dužnosnika (5)).

U okviru postupka odabira Europska komisija osniva komisiju za predodabir, koja pregledava sve prijave, provjerava ispunjavaju li kandidati uvjete za sudjelovanje i na temelju navedenih kriterija za odabir izdvaja kandidate najboljeg profila, od kojih neke može pozvati na intervju.

Na temelju provedenih intervjua komisija za predodabir donosi zaključke i predlaže kandidate za intervju s Komisijinim savjetodavnim odborom za imenovanja. Uzimajući u obzir zaključke komisije za predodabir, taj odbor odabire kandidate koje će pozvati na intervju.

Kandidati koje Komisijin savjetodavni odbor za imenovanja odabere za intervju pozivaju se na cjelodnevno testiranje rukovoditeljskih vještina koje u centru za procjenu provode vanjski savjetnici za zapošljavanje. Na temelju rezultata intervjua i izvješća centra za procjenu Komisijin savjetodavni odbor za imenovanja sastavlja uži popis kandidata koje smatra prikladnima za radno mjesto direktora.

Kandidate s tog popisa intervjuira jedan ili više članova Europske komisije nadležnih za međunarodna partnerstva (6).

Nakon tih intervjua Europska komisija donosi odluku o imenovanju.

Odabrani kandidat mora imati reguliranu vojnu obvezu ako ona postoji, predočiti odgovarajuće pisane preporuke o osobinama zbog kojih je prikladan za obavljanje poslova radnog mjesta te posjedovati fizičku sposobnost za obavljanje tih poslova.

Odabrani kandidat treba posjedovati, ili biti u mogućnosti pribaviti, valjano uvjerenje o sigurnosnoj provjeri koje je izdalo njegovo tijelo nacionalne sigurnosti. Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. (Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.)

Dok mu država članica ne izda uvjerenje o sigurnosnoj provjeri i dok se ne dovrši postupak sigurnosne provjere na temelju zakonski propisanog informativnog sastanka Uprave za sigurnost Europske komisije, kandidat neće moći pristupiti klasificiranim podacima EU-a sa stupnjem tajnosti CONFIDENTIEL UE/EU CONFIDENTIAL ili višim niti prisustvovati sastancima na kojima se raspravlja o takvim klasificiranim podacima EU-a.

Iz praktičnih razloga te radi što bržeg završetka postupka u interesu kandidata i institucije postupak odabira provodi se isključivo na engleskom i/ili francuskom jeziku (7).

Jednake mogućnosti

U skladu s člankom 1. točkom (d) Pravilnika o osoblju Europska komisija namjerava ostvariti strateški cilj rodne ravnopravnosti na svim razinama upravljanja do kraja tekućeg mandata. Provodi politiku jednakih mogućnosti te potiče prijave koje pridonose većoj raznolikosti, rodnoj ravnopravnosti i općoj geografskoj ravnoteži.

Uvjeti zapošljavanja

Plaća i uvjeti zapošljavanja utvrđeni su u Pravilniku o osoblju.

Uspješni kandidat bit će zaposlen kao dužnosnik u razredu AD 14. Ovisno o duljini radnog iskustva bit će svrstan u stupanj 1 ili 2 u tom razredu.

Napominjemo da u skladu s Pravilnikom o osoblju svaki novi član osoblja mora proći probni rad u trajanju od devet mjeseci.

Mjesto rada je belgijski grad Bruxelles, u kojem je sjedište Glavne uprave za međunarodna partnerstva.

Radno mjesto dostupno je od 16. veljače 2021.

Neovisnost i izjava o mogućem sukobu interesa

Prije preuzimanja dužnosti direktor je dužan potpisati izjavu kojom se obvezuje da će djelovati neovisno i u javnom interesu te prijaviti sve interese koji bi mogli dovesti u pitanje njegovu neovisnost.

Postupak prijave

Kandidati prije podnošenja prijave moraju pažljivo provjeriti ispunjavaju li sve uvjete za sudjelovanje, osobito uvjete o traženom stupnju obrazovanja, radnom iskustvu na visokom položaju i znanju jezika. Kandidati koji ne ispunjavaju neki od tih uvjeta automatski se isključuju iz postupka odabira.

Zainteresirani kandidati moraju se prijaviti putem sljedeće poveznice, a potom slijediti upute za različite faze postupka:

https://ec.europa.eu/dgs/human-resources/seniormanagementvacancies/.

Kandidati moraju imati valjanu e-adresu, koja će služiti za potvrdu prijave i korespondenciju tijekom različitih faza postupka. O svakoj promjeni te adrese dužni su obavijestiti Europsku komisiju.

Kako bi dovršili postupak prijave, kandidati moraju učitati svoj životopis u PDF formatu i unijeti motivacijsko pismo (najviše 8 000 znakova). Životopis i motivacijsko pismo kandidati mogu sastaviti na bilo kojem službenom jeziku Europske unije.

Nakon podnošenja elektroničke prijave kandidati će primiti e-poruku s potvrdom da je njihova prijava registrirana. Ako kandidati ne prime e-poštu s potvrdom o prijavi, to znači da njihova prijava nije registrirana.

Postupak obrade prijava nije moguće pratiti putem interneta. Europska komisija izravno će obavještavati kandidate o statusu njihove prijave.

Dodatne informacije i/ili pomoć u slučaju tehničkih problema kandidati mogu zatražiti slanjem e-poruke na adresu: HR-MANAGEMENT-ONLINE@ec.europa.eu.

Rok za prijavu

Rok za prijavu istječe 23. travnja 2021. u 12 sati (podne) prema briselskom vremenu, nakon čega se više neće biti moguće prijaviti.

Kandidati moraju na vrijeme ispuniti elektroničku prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa ili mogućih problema s internetskom vezom može doći do prekida registracijskog postupka, pa će ga morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Podsjećamo da je rad odborâ za odabir tajan. Kandidati ne smiju ni izravno ni neizravno kontaktirati s članovima odborâ niti to smiju učiniti treće osobe u njihovo ime. Sve upite treba uputiti tajništvu relevantne komisije.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EU) 2018/1725 Europskog parlamenta i Vijeća (8). To se osobito odnosi na povjerljivost i sigurnost takvih podataka.

---

(1)  Radno iskustvo uzima se u obzir samo ako je riječ o stvarnom radnom odnosu definiranom kao stvarni, istinski rad plaćenog zaposlenika (sve vrste ugovora) ili pružatelja usluge. Rad koji se obavljao u nepunom radnom vremenu uračunava se razmjerno, na temelju potvrđenog postotka odrađenog punog radnog vremena. Rodiljni/roditeljski/posvojiteljski dopust uzima se u obzir ako je pokriven ugovorom o radu. Doktorski studij ubraja se u radno iskustvo čak i ako nije bio plaćen, ali u trajanju od najviše tri godine i pod uvjetom da je uspješno završen. Svako razdoblje uzima se u obzir samo jedanput.

(2)  Za sve godine rukovoditeljskog iskustva kandidati u životopisu moraju navesti sljedeće: 1. naziv radnog mjesta i rukovoditeljske dužnosti koje su obavljali; 2. broj podređenih zaposlenika; 3. proračunska sredstva kojima su raspolagali; 4. broj nadređenih i podređenih hijerarhijskih razina; te 5. broj rukovoditelja iste razine.

(3)  http://eur-lex.europa.eu/legal-content/HR/TXT/PDF/?uri=CELEX:01958R0001-20130701&qid=1408533709461&from=HR.

(4)  http://eur-lex.europa.eu/legal-content/HR/TXT/PDF/?uri=CELEX:01962R0031-20140701.

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Osim ako je član Komisije, u skladu s odlukama Komisije od 5. prosinca 2007. (PV(2007) 1811) i 30. rujna 2020. (PV(2020) 2351), tu zadaću prenio na nekog drugog.

(7)  Komisije za odabir pobrinut će se da izvorni govornici tih jezika nemaju neprimjerenu prednost.

(8)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

---